02017R0892 — ET — 01.04.2022 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI RAKENDUSMÄÄRUS (EL) 2017/892,

13. märts 2017,

millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses puu- ja köögiviljasektori ning töödeldud puu- ja köögivilja sektoriga







I PEATÜKK

TOOTJAORGANISATSIOONID







1. JAGU

Sissejuhatav säte

Artikkel 1

Reguleerimisese ja kohaldamisala

1. Käesolevas määruses kehtestatakse määruse (EL) nr 1308/2013 rakenduseeskirjad seoses puu- ja köögiviljasektori ning töödeldud puu- ja köögivilja sektoriga (v.a turustamisstandardid).

2. Peatükke I–V kohaldatakse üksnes määruse (EL) nr 1308/2013 artikli 1 lõike 2 punktis i osutatud puu- ja köögiviljasektori toodete suhtes ja selliste toodete suhtes, mis on ette nähtud üksnes töötlemiseks.







2. JAGU

Rakenduskavad

Artikkel 2

Säästvate rakenduskavade riiklik strateegia

Määruse (EL) nr 1308/2013 artikli 36 lõikes 2 osutatud riikliku strateegia ülesehitus ja sisu kehtestatakse käesoleva määruse I lisas.

Artikkel 3

Keskkonnameetmete riiklik raamistik ja rahastamiskõlblikud investeeringud

1. Määruse (EL) nr 1308/2013 artikli 36 lõikes 1 osutatud riikliku raamistiku eraldi jaos märgitakse ära Euroopa Parlamendi ja nõukogu määruse (EL) nr 1305/2013 ( 1 ) artiklis 28 sätestatud nõuded, mida tuleb täita rakenduskava kohaselt valitud keskkonnameetmete puhul.

Määruse (EL) nr 1308/2013 artikli 33 lõike 5 kohaldamisel esitatakse riiklikus raamistikus keskkonnameetmete mittetäielik loetelu ning tingimused, mida liikmesriikides kohaldatakse.

Teises lõigus osutatud loetelu võib sisaldada järgmist liiki keskkonnameetmeid:

a) määruse (EL) nr 1305/2013 artiklites 28 ja 29 osutatud põllumajanduse keskkonna- ja kliimameetmete või mahepõllumajandusmeetmetega seonduvate kohustustega identsed meetmed, mis on asjaomase liikmesriigi maaelu arengu programmiga ette nähtud;

b) keskkonnale kasulikud investeeringud;

c) muud keskkonna seisukohast kasulikud meetmed, sh need, mis ei ole otseselt ega kaudselt seotud konkreetse maatükiga, kuid on seotud puu- ja köögiviljasektoriga, tingimusel et need aitavad kaasa mullakaitsele, vee või energia säästmisele, veekvaliteedi parandamisele ja hoidmisele, elupaikade ja bioloogilise mitmekesisuse kaitsele, kliimamuutuste leevendamisele ja jäätmete vähendamisele või jäätmekäitluse tõhustamisele.

Kolmanda lõigu punktides b ja c osutatud iga keskkonnameetme kohta tuleb riiklikus raamistikus märkida:

a) meetme põhjendus, mis lähtub keskkonnamõjust ning

b) kaasnev(ad) erikohustus(ed).

Riiklik raamistik peab hõlmama vähemalt ühte meedet, millega kohaldatakse integreeritud taimekaitse põhimõtet.

2. Maaelu arengu programmi raames toetatavate põllumajanduse keskkonna- ja kliimakohustustega ja mahepõllumajanduskohustustega identsed keskkonnameetmed on sama kestusega nagu kõnealused kohustused. Kui meetmete kestus ületab esialgse rakenduskava kestuse, jätkatakse nende meetmete rakendamist järgmise rakenduskava raames.

Liikmesriigid võivad eelkõige delegeeritud määruse (EL) 2017/891 artikli 57 lõikes 3 osutatud rakenduskava kohaldamise eelviimase aasta hindamistulemuste põhjal lubada keskkonnameetmete lühemaajalist rakendamist või nõuetekohaselt põhjendatud juhtudel isegi nende katkestamist.

3. Keskkonnale kasulikud investeeringud, mis on tehtud tootjaorganisatsioonide, tootjaorganisatsioonide liitude või delegeeritud määruse (EL) 2017/891 artikli 22 lõikes 8 osutatud 90 %-nõudele vastavate tütarettevõtjate või nende tootjaliikmete tööruumides, on rahastamiskõlblikud, kui need: a) aitavad vähendada tootmissisendite praegust kasutamist ning tootmisprotsessist eralduvaid saasteaineid või tekkivaid jäätmeid või b) asendavad fossiilsed energiaallikad taastuvate energiaallikatega või c) vähendavad keskkonnariske, mis on seotud teatavate tootmissisendite, sh taimekaitsevahendite või väetiste kasutamisega, või d) aitavad tõhustada keskkonnakaitset või e) on seotud mittetootlike investeeringutega, mida on vaja põllumajanduse keskkonna- ja kliimakohustuste ning mahepõllumajanduskohustuste eesmärkide saavutamiseks, eelkõige kui need on seotud elupaikade ja bioloogilise mitmekesisuse kaitsega.

4. Lõike 3 punktis a osutatud investeeringud on rahastamiskõlblikud, kui tänu nendele väheneb vähemalt 15 % (arvutatuna investeeringu maksuamortisatsiooni perioodi kohta võrreldes varasema olukorraga): a) selliste tootmissisendite kasutamine, mis on taastumatu loodusvara, nt vesi või fossiilne kütus, või keskkonnasaaste võimalike allikate, nt väetiste, taimekaitsevahendite või teatavat liiki energiaallikate kasutamine; b) tootmisprotsessi tekitatud õhu-, pinnase- või veesaaste või c) tootmisprotsessi tekitatud jäätmekogus, sh reovesi.

Erandina esimesest lõigust võivad liikmesriigid kiita heaks investeeringud, tänu millele on vähenemine 7 % (arvutatuna investeeringu maksuamortisatsiooni perioodi kohta võrreldes varasema olukorraga), tingimusel et kõnealuste investeeringutega kaasneb vähemalt üks täiendav keskkonnakasu.

Eeldatavat vähenemist ja kui see on asjakohane eeldatavat täiendavat keskkonnakasu tuleb tõendada eelnevalt projektide tehnilistes kirjeldustes või muudes tehnilistes dokumentides, mille tootjaorganisatsioon või tootjaorganisatsioonide liit peab esitama samal ajal, kui ta esitab heakskiitmiseks kavandatava rakenduskava või sellise kava muudatuse, ning kõnealustes kirjeldustes või dokumentides tuleb näidata tulemused, mida investeering endaga kaasa toob ja mis on tõendatud tehniliste dokumentidega või sõltumatu kvalifitseeritud asutuse või liikmesriigi heakskiidetud eksperdi poolt.

Selliste investeeringute puhul, mille eesmärk on vähendada veekasutust:

a) peab veekasutus vähenema vähemalt 5 % tilkkastmise süsteemi või sellega sarnase süsteemi puhul, kui võrrelda veetarbimisega enne investeeringuid, ning

b) ei tohi niisutatud ala kogupind suureneda, välja arvatud juhul kui niisutamiseks kuluv veetarbimine kogu põllumajanduslikus majapidamises kokku, sh suurendatud alal, ei ületa investeeringutele eelnenud viie aasta keskmist veetarbimist.

5. Lõike 3 punktis b osutatud investeeringud energiatootmissüsteemidesse, on rahastamiskõlblikud, kui toodetud energia kogus ei ületa summat, mis on investeeringust kasusaavatele tootjaorganisatsioonidele, tootjaorganisatsioonide liitudele, tütarettevõtjatele või tootjaorganisatsiooni liikmetele eelnevalt ette nähtud aastapõhiselt puu- ja köögiviljasektoriga seotud meetmete rakendamiseks.

6. Lõike 3 punktides c ja d osutatud investeeringud on rahastamiskõlblikud, kui need aitavad kaasa mullakaitsele, vee või energia säästmisele, veekvaliteedi parandamisele ja hoidmisele, elupaikade ja bioloogilise mitmekesisuse kaitsele, kliimamuutuste leevendamisele ja jäätmete vähendamisele või jäätmekäitluse tõhustamisele (kuigi selliste investeeringute panus ei ole mõõdetav).

Tootjaorganisatsioonil või tootjaorganisatsiooni liidul tuleb eeldatav positiivne panus ühe või enama keskkonnaeesmärgi saavutamiseks tõendada ajal, mil kavandatav rakenduskava või sellise kava muudatus esitatakse heakskiitmiseks. Riiklik pädev asutus võib tõendina nõuda projekti tehnilist kirjeldust, mille on kinnitanud sõltumatu kvalifitseeritud asutus või asjaomase keskkonnavaldkonna ekspert.

7. Keskkonnameetmete suhtes kohaldatakse järgmisi eeskirju: a) eri keskkonnameetmeid võib kombineerida tingimusel, et need täiendavad üksteist ja on üksteisega kooskõlas. Kui keskkonnameetmeid (v.a investeeringud materiaalsesse varasse) kombineeritakse, võetakse toetuse taseme määramisel arvesse konkreetset saamatajäänud tulu ja kombineerimisest tulenevaid täiendavaid kulusid; b) väetiste, taimekaitsevahendite ja muude sisendite kasutamist piiravaid kohustusi võib heaks kiita vaid juhul, kui kõnealuseid piiranguid on võimalik hinnata viisil, mis annab kinnituse asjakohaste kohustuse täitmise kohta; c) lõikes 3 osutatud keskkonnale kasulikud investeeringud on täielikult rahastamiskõlblikud.

Artikkel 4

Rakenduskavade sisu

1. Rakenduskava peab sisaldama järgmist: ▼M1 a) lähteolukorra kirjeldus, mis põhineb vajaduse korral II lisa tabelis 4.1 loetletud üldistel näitajatel; ▼B b) kava eesmärgid, arvestades tootmis- ja turustusvõimalusi, koos selgitusega selle kohta, kuidas kava aitab kaasa riiklikus strateegias seatud eesmärkide täitmisele, ja kinnitus selle kohta, et kava on nende eesmärkidega kooskõlas ning et tegevused on omavahel tasakaalus. Eesmärkide kirjelduses märgitakse mõõdetavad ülesanded, et hõlbustada kava rakendamisel järk-järgult tehtud edusammude jälgimist; c) kavandatud meetmed, sh kriisiennetuse ja -ohje meetmed; d) kava kestus ning e) finantsaspektid, eelkõige: i) rahalise osaluse arvutamise meetod ja tase; ii) rakendusfondi rahastamise kord; iii) erinevate osalusmäärade põhjenduseks vajalik teave ning iv) igal kava kohaldamisaastal tehtavate toimingute eelarve ja ajakava.

2. Rakenduskavades tuleb märkida: a) mil määral eri meetmed täiendavad muid meetmeid ja on nendega kooskõlas, sh meetmeid, mida rahastatakse muudest Euroopa Liidu fondidest või mis vastavad selliste fondide toetuse, eelkõige määruse (EL) nr 1305/2013 kohaselt ning Euroopa Parlamendi ja nõukogu määruse (EL) nr 1144/2014 ( 2 ) alusel heakskiidetud müügiedendusprogrammide alusel ettenähtud toetuse saamise tingimustele. Vajaduse korral tuleb viidata eraldi varasemate rakenduskavade kohaselt rakendatud meetmele ning b) et need ei too kaasa Euroopa Liidu fondidest topeltrahastamise ohtu.

Artikkel 5

Rakenduskavaga koos esitatavad dokumendid

Rakenduskavadele lisatakse:

a) tõend rakendusfondi loomise kohta;

b) tootjaorganisatsiooni kirjalik kohustus järgida määrust (EL) nr 1308/2013, delegeeritud määrust (EL) 2017/891 ja käesolevat määrust; ning

c) tootjaorganisatsiooni kirjalik kinnitus, et ta ei ole otse ega kaudselt saanud ega saa muud liidu või riiklikku toetust seoses meetmetega, mis vastavad määruse (EL) nr 1308/2013 kohaselt puu- ja köögiviljasektoris toetuse saamise tingimustele.

Artikkel 6

Esitamise tähtaeg

1. Tootjaorganisatsioon esitab rakenduskavad heakskiitmiseks selle liikmesriigi pädevale asutusele, kus on tootjaorganisatsiooni peakontor, rakendamise aastale eelneva aasta 15. septembriks. Liikmesriigid võivad siiski määrata hilisema kuupäeva kui 15. september.

2. Kui juriidiline isik või juriidilise isiku selgelt määratletud osa, sh määruse (EÜ) nr 1234/2007 artikli 125e kohaselt loodud tootjarühm või määruse (EL) nr 1305/2013 artiklis 27 osutatud tootjarühm, taotleb tootjaorganisatsioonina tunnustamist, võib ta samal ajal esitada heakskiidu saamiseks lõikes 1 osutatud rakenduskava. Rakenduskava heakskiitmise tingimuseks on tunnustuse saamine hiljemalt delegeeritud määruse (EL) 2017/891 artikli 33 lõikes 2 sätestatud lõpptähtajaks.

Artikkel 7

Rakenduskavade kohaldamisperioodid

1. Rakenduskavasid kohaldatakse aastaste ajavahemike kaupa 1. jaanuarist kuni 31. detsembrini.

2. Enne 15. detsembrit heakskiidetud rakenduskavasid kohaldatakse järgmise aasta 1. jaanuarist.

Pärast 15. detsembrit heakskiidetud kavade kohaldamine lükatakse ühe aasta võrra edasi.

3. Erandina lõikest 2, kui kohaldatakse delegeeritud määruse (EL) 2017/891 artikli 33 lõiget 2 või artikli 34 lõike 1 teist lõiku, algab nende sätete alusel heakskiidetud rakenduskavade kohaldamine hiljemalt nende heakskiitmisele järgneva aasta 31. jaanuaril.







3. JAGU

Toetus

Artikkel 8

Heakskiidetud toetussumma

Liikmesriigid teatavad toetusetaotluses osutatud aastale eelneva aasta 15. detsembriks tootjaorganisatsioonidele ja tootjaorganisatsioonide liitudele kinnitatud toetussumma.

Erandina esimesest lõigust, kui kohaldatakse delegeeritud määruse (EL) 2017/891 artikli 33 lõiget 2 või artikli 34 lõike 1 teist lõiku, teatavad liikmesriigid kõnealustele tootjaorganisatsioonidele ja tootjaorganisatsioonide liitudele kinnitatud toetussumma hiljemalt toetuse taotluses osutatud aasta 20. jaanuariks.

▼M1

Artikkel 8a

Liidu finantsabi ülemmäära 50 %-lt 60 %-le suurendamise rakendamine

1. Liidu finantsabi ülemmäära suurendatakse 50 %-lt 60 %-le tunnustatud tootjaorganisatsiooni ühe rakenduskava või rakenduskava osa kohta määruse (EL) nr 1308/2013 artikli 34 lõike 3 punkti f alusel, juhul kui: a) määruse (EL) nr 1308/2013 artikli 34 lõike 3 punktis f osutatud tingimused on täidetud rakenduskava rakendamise igal aastal ning käesoleva määruse artikli 9 lõike 2 punktis g osutatud korra kohaselt: b) tunnustatud tootjaorganisatsioon on teinud taotluse oma rakenduskava esitamise ajal.

2. Kohaldades liidu finantsabi ülemmäära suurendamist 50 %-lt 60 %-le ühe rakenduskava või rakenduskava osa kohta, arvutatakse määruse (EL) nr 1308/2013 artikli 34 lõike 3 punktis f osutatud tootjaorganisatsioonide puu- ja köögiviljatoodangu turustamise määr rakenduskava iga aasta kohta kui osa, mille moodustab tootjaorganisatsioonide poolt asjaomases liikmesriigis turustatud toodangu väärtus selles liikmesriigis turustatud puu- ja köögiviljatoodangu koguväärtusest delegeeritud määruse (EL) 2017/891 artikli 23 lõikes 1 sätestatud arvestusperioodil.

Olenemata sellest arvutavad liikmesriigid, kes kohaldavad delegeeritud määruse (EL) 2017/891 artikli 23 lõikes 3 sätestatud alternatiivset meetodit, määruse (EL) nr 1308/2013 artikli 34 lõike 3 punktis f osutatud tootjaorganisatsioonide puu- ja köögiviljatoodangu turustamise määra rakenduskava iga aasta kohta vastavalt osale, mille moodustab tootjaorganisatsioonide poolt asjaomases liikmesriigis turustatud toodangu väärtus selles liikmesriigis turustatud puu- ja köögiviljatoodangu koguväärtusest ajavahemikus 1. jaanuar – 31. detsember, mis eelneb aastale, mil abi käesoleva määruse artikli 8 kohaselt heaks kiidetakse.

3. Liikmesriigid teatavad taotluse esitanud tootjaorganisatsioonile heakskiidetud toetussumma, sh summa, mis tuleneb toetusmäära suurendamisest määruse (EL) nr 1308/2013 artikli 34 lõike 3 punkti f alusel, hiljemalt rakenduskava rakendamisele eelneva aasta 15. detsembriks, nagu on sätestatud käesoleva määruse artiklis 8.

4. Liikmesriigid kontrollivad igal rakenduskava rakendamise aastal, et tingimused liidu finantsabi ülemmäära suurendamiseks 50 %-lt 60 %-le määruse (EL) nr 1308/2013 artikli 34 lõike 3 punkti f alusel on täidetud.

▼B

Artikkel 9

Toetusetaotlused

1. Tootjaorganisatsioonid esitavad liikmesriigi pädevale asutusele toetuse või selle jääksumma taotluse iga rakenduskava jaoks, mille jaoks toetust taotletakse, hiljemalt selle aasta 15. veebruariks, mis järgneb toetuse taotlemise aastale.

2. Toetusetaotlustele lisatakse täiendavad dokumendid, milles on esitatud: a) taotletav toetus; b) turustatud toodangu väärtus; c) tootjaorganisatsiooni liikmete ja organisatsiooni enda rahalised sissemaksed; d) kulud, mis on kantud seoses rakenduskavaga; e) kriisiennetuse ja -ohjega seotud kulud jaotatuna tegevuste kaupa; f) kriisiennetuseks ja -ohjeks kasutatud rakendusfondi osa jaotatuna meetmete kaupa; g) vastavus määruse (EL) nr 1308/2013 artikli 33 lõikele 3, artikli 33 lõike 5 esimesele lõigule ja artiklile 34; h) kirjalik kinnitus, et organisatsioon ei ole saanud muud liidu või riiklikku toetust seoses meetmete või tegevustega, mis vastavad määruse (EL) nr 1308/2013 kohaselt puu- ja köögiviljasektoris toetuse saamise tingimustele; i) tõendid asjaomase meetme rakendamise kohta, juhul kui taotletakse summa väljamaksmist delegeeritud määruse (EL) 2017/891 artikli 31 lõikes 2 osutatud standardse kindla summa või ühikuhindade standardiseeritud astmike alusel; ning j) artiklis 21 osutatud aastaaruanne.

3. Toetusetaotlused võivad hõlmata kavandatud, kuid tegemata kulusid, kui on tõendatud, et: a) asjaomaseid toiminguid ei saanud teha rakenduskava kohaldamisaasta 31. detsembriks asjaomasest tootjaorganisatsioonist sõltumatutel põhjustel; b) kõnealuseid toiminguid saab teha selle aasta 30. aprillini, mis järgneb toetuse taotlemise aastale ning c) rakendusfondis on alles tootjaorganisatsiooni samaväärne sissemakse.

Toetust makstakse ja artikli 11 lõike 2 kohane tagatis vabastatakse üksnes juhul, kui käesoleva lõike esimese lõigu punktis b osutatud kavandatud kulude rakendamise kohta esitatakse tõendid kavandatud kulude tegemise aastale järgneva aasta 30. aprilliks, ning tingimusel, et toetuse saamise õigus on tekkinud.

4. Nõuetekohaselt põhjendatud erandjuhtudel võib liikmesriigi pädev asutus taotluse vastu võtta pärast lõikes 1 sätestatud kuupäeva, kui vajalikud kontrollid on tehtud ja peetakse kinni artiklis 10 sätestatud maksetähtajast. Kui taotlused esitatakse pärast lõikes 1 sätestatud kuupäeva, vähendatakse toetussummat 1 % iga kohaldamisega hilinetud päeva kohta.

5. Tootjaorganisatsioonide liidud võivad esitada lõikes 1 osutatud toetusetaotluse üksnes oma selliste liikmete nimel ja volitusel, keda on tootjaorganisatsioonina tunnustatud samas liikmesriigis, kes tunnustas tootjaorganisatsioonide liitu ning tingimusel et lõikes 2 osutatud tõendavad dokumendid on esitatud iga liikme kohta. Tootjaorganisatsioonid on lõplikud toetusesaajad.

▼M1

6. Tootjaorganisatsioonid esitavad toetusetaotluse seoses meetmetega, mida rakendatakse tootjaorganisatsioonide tasandil liikmesriigis, kus neid on tunnustatud. Kui nad on riikidevahelise tootjaorganisatsioonide liidu liikmed, esitavad tootjaorganisatsioonid liikmesriigile, kus asub riikidevahelise tootjaorganisatsioonide liidu peakontor, taotluse koopia.

7. Riikidevaheline tootjaorganisatsioonide liit esitab toetusetaotluse seoses meetmetega, mida rakendatakse riikidevahelise liidu tasandil liikmesriigis, kus asub asjaomase liidu peakontor. Liikmesriigid tagavad, et topeltrahastamise ohtu ei ole.

▼B

Artikkel 10

Toetuse maksmine

Liikmesriigid maksavad toetuse välja kava rakendamise aastale järgneva aasta 15. oktoobriks.

Artikkel 11

Ettemaksed

1. Ettemaksete taotlused võib esitada vastavalt liikmesriigi otsusele kas iga kolme kuu tagant jaanuaris, aprillis, juulis ja oktoobris või nelja kuu tagant jaanuaris, mais ja septembris.

Konkreetse aasta jaoks tehtud ettemaksete kogusumma ei tohi ületada 80 % rakenduskava algselt heakskiidetud toetussummast.

2. Ettemakse tingimuseks on tagatise esitamine, mille suurus on 110 % ettemakse summast vastavalt komisjoni delegeeritud määrusele (EL) nr 907/2014 ( 3 ).

3. Liikmesriigid võivad kehtestada ettemaksete miinimumsumma ja tähtajad.

Artikkel 12

Osalised maksed

1. Liikmesriigid võivad lubada tootjaorganisatsioonidel taotleda toetuse sellise osa väljamaksmist, mis vastab rakenduskava kohaselt juba tehtud kulude summale.

2. Taotlusi võib esitada igal ajal, kuid mitte üle kolme korra aastas. Taotlustele peavad olema lisatud asjakohased täiendavad dokumendid nagu arved ning tehtud väljamakset tõendavad dokumendid.

3. Toetuse osadega seotud taotluste puhul tehtud maksed ei tohi ületada 80 % toetuse osast, mis vastab rakenduskava kohaselt juba tehtud kulude summale asjaomasel ajavahemikul. Liikmesriigid võivad kehtestada osaliste maksete miinimumsumma ja taotluste esitamise tähtajad.







II PEATÜKK

KRIISIENNETUSE JA -OHJE MEETMED

Artikkel 13

Koolitusmeetmed ja parimate tavade vahetamine

Liikmesriigid võtavad vastu tingimused, mis kehtivad selliste koolitusmeetmete ja parimate tavade vahetamisel, mida käsitatakse kriisiennetuse ja -ohje meetmetena.

Artikkel 14

Müügiedendus- ja teavitusmeetmed

▼M1

1. Liikmesriigid võtavad vastu tingimused, mis peavad olema täidetud müügiedendus- ja teavitusmeetmete puhul, sh meetmed ja tegevused, mille eesmärk on puu- ja köögiviljaturu mitmekesistamine ja konsolideerimine, olenemata sellest, kas need meetmed on seotud kriisiennetamise või -ohjamisega. Kõnealuste tingimuste alusel peab olema võimalik vajaduse korral meetmete kiire kohaldamine.

Meetmete põhieesmärk on tootjaorganisatsioonide ja nende liitude turustatavate toodete konkurentsivõime suurendamine suurte turuhäirete, tarbijate usalduse kaotuse või muude sama laadi probleemide korral.

Tootjaorganisatsioonide ja nende liitude rakendatavate müügiedendus- ja teavitusmeetmete konkreetsed eesmärgid on:

a) suurendada teadlikkust liidu põllumajandustoodete kvaliteedist ja kõrgetest kvaliteedistandarditest, mida liidus nende tootmise suhtes kohaldatakse;

b) suurendada liidu põllumajandustoodete ja teatavate töödeldud toodete konkurentsivõimet ja tarbimist ning suurendada teadlikkust nende kvaliteedist nii liidus kui ka väljaspool liitu;

c) suurendada teadlikkust liidu kvaliteedisüsteemidest nii liidus kui ka väljaspool liitu;

d) suurendada liidu põllumajandustoodete ja teatavate töödeldud toodete turuosa, pöörates tähelepanu suurima kasvupotentsiaaliga turgudele kolmandates riikides; ning

e) suurte turuhäirete, tarbijate usalduse kaotuse või muude sama laadi probleemide korral aidata kaasa normaalsete turutingimuste taastumisele liidus.

▼B

2. Müügiedendus- ja teavitusmeetmete kohased tegevused täiendavad selliseid müügiedendus- ja teavitusmeetmeid, mis ei ole seotud kriisiennetuse ja -ohjega ning mida asjaomane tootjaorganisatsioon juba oma rakenduskavas kohaldab.

Artikkel 15

Kõrvaldatud toodete turustamisstandardid

1. Turult kõrvaldatud toode peab vastama kõnealuse toote turustamisstandardile, millele on osutatud rakendusmääruse (EL) nr 543/2011 II jaotises, välja arvatud toodete esitusviisi ja märgistust käsitlevad sätted. Kui tooteid kõrvaldatakse turult lahtiselt, tuleb järgida II klassi kuuluvate toodete puhul kehtivaid miinimumnõudeid.

Asjakohases turustamisstandardid määratletud minitooted peavad aga vastama kohaldatavale turustamisstandardile, sealhulgas toodete esitusviisi ja märgistust käsitlevatele sätetele.

2. Kui asjaomase toote kohta ei ole turustamisstandardit kehtestatud, järgitakse III lisas sätestatud miinimumnõudeid. Liikmesriigid võivad kehtestada kõnealuseid miinimumnõudeid täiendavad eeskirjad.

Artikkel 16

Tasuta jagamisega kaasnevad veokulud

1. Kõikide turult kõrvaldatud toodete tasuta jagamise veokulud maismaatranspordi puhul on rakenduskava alusel rahastamiskõlblikud IV lisas sätestatud kõrvaldamiskoha ja tarnekoha vahelise kauguse ühikuhindade astmiku ulatuses.

Mereveo puhul määratlevad liikmesriigid vahemaa kõrvaldamiskoha ja lõpliku tarnekoha vahel. Kui maismaatransport on võimalik, ei tohi meretranspordi puhul makstav hüvitis ületada laadimiskoha ja veo lõpp-punkti vahelise lühima marsruudi maismaatranspordi kulu. IV lisas kehtestatud summade suhtes kohaldatakse paranduskoefitsienti 0,6.

Kombineeritud vedude kulude arvutamisel lisatakse maismaatranspordi vahemaale vastavatele kuludele 60 % suurune lisakulu, mis oleks tekkinud, kui kogu vedu oleks toimunud maismaad mööda, ja nagu on sätestatud IV lisas.

2. Veokulud hüvitatakse isikule, kes tegelikult kannab kõnealuse veo rahalised kulud.

Makse tehakse tõendavate dokumentide alusel, milles on eelkõige esitatud:

a) tasuta jagatud tooteid saavate organisatsioonide nimed;

b) asjaomaste toodete kogus;

c) tasuta jagatud tooteid saavate organisatsioonide nõusolek ja kasutatav veovahend ning

d) vahemaa turult kõrvaldamise koha ja tarnimiskoha vahel.

Artikkel 17

Tasuta jagamisega kaasnevad sortimis- ja pakkimiskulud

▼M2

1. Tasuta jagamiseks turult kõrvaldatud puu- ja köögivilja sortimis- ja pakkimiskulud on rakenduskavade alusel rahastamiskõlblikud, välja arvatud juhul, kui puu- ja köögivilja tasuta jagamine toimub pärast töötlemist. Toodete puhul, mille netokaal pakendis on alla 25 kilogrammi, ei või need kulud ületada V lisas sätestatud summasid.

▼B

2. Tasuta jagamiseks ettenähtud toodete pakenditel peab olema Euroopa logo ning üks või mitu VI lisas sätestatud märget.

3. Sortimis- ja pakkimiskulud hüvitatakse kõnealused toimingud teinud tootjaorganisatsioonile.

Makse tehakse tõendavate dokumentide alusel, milles on eelkõige esitatud:

a) tasuta jagatud tooteid saavate organisatsioonide nimed;

b) asjaomaste toodete kogus ning

c) tasuta jagatud tooteid saavate organisatsioonide nõusolek, milles on täpsustatud toodete esitlusviis.

▼M1 —————

▼B







IV PEATÜKK

TEAVE, ARUANDED JA KONTROLLID







1. JAGU

Teave ja aruanded

▼M1

Artikkel 21

Tootjarühmadelt, tootjaorganisatsioonidelt ja tootjaorganisatsioonide liitudelt saadav teave ja aastaaruanded ning liikmesriikide aastaaruanded

Liikmesriigi pädeva asutuse taotluse korral esitavad määruse (EÜ) nr 1234/2007 artikli 125e kohaselt loodud tootjarühmad, tunnustatud tootjaorganisatsioonid, tootjaorganisatsioonide liidud ning riikidevahelised tootjaorganisatsioonide ja tootjarühmade liidud igasuguse asjakohase teabe, mis on vajalik delegeeritud määruse (EL) 2017/891 artikli 54 punktis b osutatud aastaaruande koostamiseks. Aastaaruande ülesehitus on esitatud käesoleva määruse II lisas.

Liikmesriigid võtavad vajalikud meetmed teabe kogumiseks liikmete arvu ning turustatud toodangu mahu ja väärtuse kohta nende tootjaorganisatsioonide puhul, kes ei ole esitanud rakenduskava. Määruse (EL) nr 1305/2013 artiklis 27 osutatud tootjaorganisatsioonid ja tootjarühmad peavad esitama liikmete arvu ning turustatud toodangu mahu ja väärtuse.

▼B







2. JAGU

Kontrollid

Artikkel 22

Kordumatu identifitseerimissüsteem

Liikmesriigid tagavad, et tootjaorganisatsioonide, tootjaorganisatsiooni liitude ja määruse (EÜ) nr 1234/2007 artikli 125e kohaselt loodud tootjarühmade toetusetaotluste puhul kasutatakse kordumatut identifitseerimissüsteemi. Kõnealune identifitseerimissüsteem peab ühilduma määruse (EL) nr 1306/2013 artiklis 73 osutatud toetusesaajate identifitseerimise süsteemiga.

Artikkel 23

Kavade esitamise kord

Ilma et see piiraks artiklite 9, 24 ja 25 kohaldamist, kehtestavad liikmesriigid toetusetaotluste, tunnustamistaotluste või rakenduskavade heakskiitmise taotluste ning maksetaotluste esitamise korra.

Artikkel 24

Tunnustamine

1. Enne tootjaorganisatsiooni või tootjaorganisatsioonide liidu tunnustamist määruse (EL) nr 1308/2013 artikli 154 lõike 4 punkti a või artikli 156 lõike 1 kohaselt teevad liikmesriigid tootjaorganisatsiooni või tootjaorganisatsioonide liidu suhtes haldus- ja kohapealseid kontrolle, et kontrollida tunnustamiskriteeriumide täitmist.

2. Liikmesriigid teevad haldus- ja kohapealseid kontrolle seoses tunnustamiskriteeriumidega, mida kohaldatakse kõigi tunnustatud tootjaorganisatsioonide ja tootjaorganisatsioonide liitude suhtes, vähemalt kord viie aasta jooksul isegi juhul, kui tootjaorganisatsioonide või tootjaorganisatsioonide liit rakenduskava ei kohalda.

Artikkel 25

Rakenduskavade heakskiitmine ja nende muudatused

1. Enne rakenduskava heakskiitmist vastavalt delegeeritud määruse (EL) 2017/891 artiklile 33 kontrollivad liikmesriigid heakskiitmiseks esitatud rakenduskava ja vajaduse korral muutmistaotlusi kõikide asjakohaste vahenditega, sealhulgas kohapealse kontrolli abil. Kontrollitakse eelkõige: a) artikli 4 lõike 1 punktides a, b ja e osutatud rakenduskava projekti lisatava teabe õigsust; b) rakenduskava vastavust määruse (EL) nr 1308/2013 artikli 33 eesmärkidele ning riiklikule strateegiale ja raamistikule; c) meetmete ja kavandatavate kulude rahastamiskõlblikkust ning d) rakenduskava järjepidevust ja tehnilist kvaliteeti, kalkulatsioonide ja toetuskava paikapidavust ning rakendamise ajakava.

2. Lõikes 1 osutatud kontrollide raames tehakse kindlaks: a) kas püstitatud ülesanded on mõõdetavad, kas nende saavutamist saab jälgida ja kas kavandatava tegevusega on võimalik neid ülesandeid täita, ning b) kas toimingud, mille puhul toetust taotletakse kas toetuse saamiseks esitatud meetmed vastavad kohaldatavatele siseriiklike või liidu õigusnormidele, milles käsitletakse eelkõige riigiabi, maaelu arengu ja müügiedendamise programme, ning siseriiklike õigusaktide või riikliku strateegiaga kehtestatud kohustuslikele standarditele.

Artikkel 26

Halduskontrollid

1. Halduskontrolle käsitleva korraga nähakse ette tehtud toimingute ja kontrollitulemuste registreerimine ning nõuetele mittevastavuse puhul võetavad meetmed.

2. Enne toetuse andmist teevad liikmesriigid kõigi toetustaotlustega seonduvalt halduskontrolle.

3. Toetusetaotluste halduskontrollidega kontrollitakse, kui see on asjakohane, järgmist: a) koos toetusetaotlusega esitatud rakenduskava täitmise aastaaruanne; b) turustatud toodangu väärtus, sissemaksed rakendusfondi ja kantud kulud; c) taotluses esitatud toodete ja osutatud teenustega seonduvate kulude nõuetekohane suhe; d) rakendatud meetmete vastavus heakskiidetud rakenduskavas sisalduvatele meetmetele ning e) finants- ja muude piirangute ja ülemmäärade järgimine.

4. Rakenduskava raames tehtud kulude kohta tuleb esitada maksetõend. Esitatud arved peavad olema tootjaorganisatsiooni, tootjaorganisatsioonide liidu või delegeeritud määruse (EL) 2017/891 artikli 22 lõikes 8 osutatud 90 %-nõudele vastava tütarettevõtja nimel või liikmesriigi heakskiidu korral ühe või mitme tootjaorganisatsiooni või nende liidu tootjaliikme nimel. Delegeeritud määruse (EL) 2017/891 III lisa punktis 2 osutatud personalikuludega seoses esitatud arved tuleb siiski koostada tootjaorganisatsiooni, tootjaorganisatsioonide liidu või kõnealuse määruse artikli 22 lõikes 8 osutatud 90 %-nõudele vastava tütarettevõtja nimel või liikmesriigi heakskiidu korral sellise ühistu nimel, kes on tootjaorganisatsiooni liige.

Artikkel 27

Iga-aastaste toetusetaotluste kohapealne kontroll

1. Liikmesriigid teevad tootjaorganisatsioonide, tootjaorganisatsioonide liitude ja juhul, kui see on asjakohane, nende tütarettevõtjate tööruumides halduskontrollidele lisaks kohapealseid kontrolle, et tagada tunnustamiskriteeriumide täitmine ning asjaomasel aastal kehtivate toetuse andmise või toetuse jääksumma saamise tingimuste täitmine, nagu on osutatud artikli 9 lõikes 1.

2. Kohapealsed kontrollid hõlmavad valimit, mis esindab vähemalt 30 % taotletud toetuse kogusummast igal aastal. Kõiki rakenduskava kohaldavaid tootjaorganisatsioone ja tootjaorganisatsioonide liite kontrollitakse vähemalt kord kolme aasta jooksul.

3. Liikmesriik määrab kontrollitavad tootjaorganisatsioonid kindlaks riskianalüüsi alusel, mille puhul on võetud arvesse järgmisi kriteeriume: a) toetussumma suurus; b) eelnenud aastatel tehtud kontrollide tulemused; c) juhuslik tegur ning d) muud liikmesriikide määratavad näitajad.

4. Kohapealsest kontrollist võib ette teatada, juhul kui see ei kahjusta kontrolli eesmärki.

5. Kohapealse kontrolli raames kontrollitakse kõiki tootjaorganisatsiooni, tootjaorganisatsioonide liidu ja vajaduse korral selle liikmete või tütarettevõtjate maksekohustusi ja kohustusi, mida on võimalik kontrollkäigu ajal kontrollida ja mida ei saanud kontrollida halduskontrollide käigus. Kohapeal kontrollitakse eelkõige: a) asjaomasel aastal kehtivate tunnustamiskriteeriumide täitmist; b) meetmete rakendamist ja nende vastavust heakskiidetud rakenduskavale; c) seoses meetmete arvuga: kulude vastavust liidu õigusnormidele ja nendes kehtestatud tähtaegadest kinnipidamist; d) rakendusfondi kasutamist, sealhulgas ettemaksete või osaliste maksete taotlustes deklareeritud kulusid, turustatud toodangu väärtust, rakendusfondi tehtud sissemakseid ning kulusid, mis on deklareeritud raamatupidamise või muude samaväärsete dokumentide alusel; e) toodete täiemahulist tarnimist liikmete poolt, teenuste osutamist ja deklareeritud kulude vastavust tegelikkusele ning f) turult kõrvaldamise ning toorelt koristamise või koristamata jätmise kulude teise astme kontrolle, nagu on osutatud artiklis 30.

6. Turustatud toodangu väärtust kontrollitakse siseriiklike õigusaktide kohaselt auditeeritud ja sertifitseeritud raamatupidamissüsteemi põhjal.

Selleks võib liikmesriik otsustada, et turustatud toodangu deklareeritud väärtust tuleb sertifitseerida samamoodi nagu raamatupidamisandmeid.

Turustatud toodangu deklareeritud väärtuse kontrolli võib läbi viia enne vastava toetusetaotluse edastamist, kuid seda kontrollitakse hiljemalt enne toetuse maksmist.

7. Kohapealne kontroll hõlmab (välja arvatud erandjuhtudel) kontrollkäiku meetme rakenduskohta või, kui tegevus on immateriaalne, tegevuse läbiviija juurde. Eelkõige lõikes 2 osutatud valimiga hõlmatud tootjaorganisatsiooni liikmete üksikute põllumajandusettevõtete meetmete puhul tehakse vähemalt üks kontrollkäik, et veenduda nende meetmete rakendamises.

Liikmesriigid võivad siiski otsustada kõnealustest kontrollkäikudest loobuda väiksemate meetmete puhul või kui nad leiavad, et toetuse saamise tingimuste mittetäitmise või meetme rakendamata jätmise oht on väike. Vastav otsus ja selle põhjendused registreeritakse. Lõikes 3 sätestatud riskianalüüsi kriteeriume kohaldatakse mutatis mutandis käesoleva lõike suhtes.

8. Lõikes 2 sätestatud kontrollimäära täitmisel võib arvesse võtta üksnes selliseid kontrolle, mis vastavad kõikidele käesoleva artikli nõuetele.

9. Kohapealse kontrolli tulemusi hinnatakse, et teha kindlaks, kas mõni tuvastatud probleem on süsteemset laadi ning ohustab teisi sarnaseid tegevusi, toetusesaajaid või asutusi. Hindamise käigus tuleb välja selgitada ka selliste olukordade põhjused ja edasise uurimise vajalikkus ning määrata kindlaks soovituslikud parandus- ja ennetusmeetmed.

Kui kontrollimiste käigus ilmneb, et mõnes piirkonnas või selle osas või teatavas tootjaorganisatsioonis või tootjaorganisatsioonide liidus esineb olulisi eeskirjade rikkumisi, teeb liikmesriik aasta jooksul selles piirkonnas või asjaomase organisatsiooni või liidu suhtes täiendavaid kontrollimisi ja suurendab vastavate järgmisel aastal kontrollitavate taotluste protsendimäära.

Artikkel 28

Aruanded kohapealsete kontrollide kohta

1. Iga kohapealse kontrolli kohta koostatakse üksikasjalik aruanne, milles esitatakse vähemalt järgmine teave: a) kontrollitud toetuskavad ja taotlused; b) kohal viibinud isikute nimed ja ametiülesanded; c) kontrollitud tegevused, meetmed ja dokumendid, sh kontrollijälg ja toetav tõendusmaterjal; ning d) kontrolli tulemused.

2. Tootjaorganisatsiooni või tootjaorganisatsioonide liidu esindajale antakse võimalus aruandele alla kirjutada, et ta saaks tõendada oma kohalviibimist kontrolli ajal ja lisada märkusi. Kui avastatakse eeskirjade rikkumisi, saab toetusesaaja aruande koopia.

Artikkel 29

Kõrvaldamistoimingute esimese astme kontroll

1. Liikmesriigid teevad vastavalt rakendusmääruse (EL) nr 543/2011 II jaotise II peatükis sätestatud menetlustele igas tootjaorganisatsioonis kõrvaldamistoimingute esimese astme kontrolli, mis koosneb turult kõrvaldatud toodete dokumentide ja identsuskontrollist ning vajaduse korral kõnealuste toodete kaalu füüsilisest kontrollist ning artiklile 15 vastavuse kontrollist. Kontroll toimub pärast delegeeritud määruse (EL) 2017/891 artikli 44 lõikes 1 osutatud teate saamist kõnealuse artikli lõikes 2 sätestatud tähtaegade jooksul.

2. Esimese astme kontrollid hõlmavad 100 % turult kõrvaldatud toodete kogusest. Pärast selle kontrolli lõppu kõrvaldatud tooted, v.a tasuta jagamiseks ettenähtud tooted, denatureeritakse või kõrvaldatakse töötlevale tööstusele edastamise teel pädevate asutuste järelevalve all ning vastavalt tingimustele, mis liikmesriik on kehtestanud kooskõlas delegeeritud määruse (EL) 2017/891 artikliga 46.

3. Erandina lõikest 2, kui tooted on tasuta jagamiseks, võivad liikmesriigid kontrollida kõnealuses lõikes sätestatust väiksemat protsenti tingimusel, et see ei ole väiksem kui 10 % mis tahes tootjaorganisatsiooni asjaomastest kogustest turustusaasta jooksul. Kontrolli võib teha tootjaorganisatsiooni tööruumides ja/või toodete saajate juures. Kui kontrolli käigus avastatakse rikkumisi, teevad liikmesriigid lisakontrolle.

Artikkel 30

Kõrvaldamistoimingute teise astme kontroll

1. Liikmesriigid teevad tootjaorganisatsiooni ja turult kõrvaldatud toodete lõppsaajate tööruumides kõrvaldamistoimingute teise astme kontrolli riskianalüüsi alusel. Riskianalüüsides esitatakse eelmiste esimese ja teise astme kontrollide tulemused ja asjaolu, kas tootjaorganisatsioonil on mingi kvaliteedi tagamise menetluse vorm. Riskianalüüside alusel määratakse iga tootjaorganisatsiooni puhul kindlaks teise astme kontrollide minimaalne sagedus.

2. Lõikes 1 osutatud teise astme kontrolli käigus kontrollitakse: a) konkreetset lao- ja raamatupidamisarvestust, mida peavad pidama kõik tootjaorganisatsioonid, kes teevad kõnealuse turustusaasta jooksul kõrvaldamistoiminguid; b) toetusetaotlustes deklareeritud viisil turustatud koguseid, kontrollides eriti lao- ja raamatupidamisarvestust, arveid ning tagades, et deklaratsioonid sobivad kokku kõnealuse tootjaorganisatsiooni raamatupidamis- ja maksuandmetega; c) raamatupidamisarvestust, eelkõige tootjaorganisatsiooni selliste netotulude õigsust, mis on deklareeritud nende maksetaotlustes, ja kõigi kõrvaldamiskulude proportsionaalsust ning d) kõrvaldatud toodete sihtotstarve, nagu on deklareeritud maksetaotlusel, ja nende denatureerimist.

3. Iga kontroll hõlmab valimit, mis esindab vähemalt 5 % tootjaorganisatsiooni poolt turustusaasta jooksul kõrvaldatud kogustest.

4. Lõike 2 punktis a osutatud konkreetset lao- ja raamatupidamisarvestusest peavad iga kõrvaldatud toote puhul selguma koguste liikumised, väljendatuna tonnides: a) tootjaorganisatsiooni liikmete ja teiste tootjaorganisatsioonide liikmete tarnitud toodang vastavalt delegeeritud määruse (EL) 2017/891 artikli 12 lõike 1 punktidele b ja c; b) tootjaorganisatsioonipoolne müük, et teha kindlaks värskete toodete turu tooted ja töödeldavad tooted ning c) turult kõrvaldatud tooted.

5. Turult kõrvaldatud toodete sihtkoha kontrollid hõlmavad järgmist: a) saajate poolt peetava laoarvestuse ning delegeeritud määruse (EL) 2017/891 artikli 46 lõike 2 teise lõigu kohaldamisel asjaomaste heategevusorganisatsioonidel ja muude asutuste finantsaruannete pisteline kontroll; ning b) asjakohaste keskkonnanõuete järgimise kontroll.

6. Kui teise astme kontrollimistel ilmneb rikkumisi, teevad liikmesriigid kõnealuse aasta kohta üksikasjalikumaid teise astme kontrolle ja suurendavad järgmisel aastal kõnealuste tootjaorganisatsioonide või tootjaorganisatsioonide liitude tööruumes teise astme kontrollide sagedust.

Artikkel 31

Toorelt koristamine ja koristamata jätmine

1. Enne toorelt koristamist veenduvad liikmesriigid kohapealse kontrolli abil, et asjaomased tooted ei ole kahjustatud ning asjaomane ala on hästi hooldatud. Pärast toorelt koristamist kontrollivad liikmesriigid, kas asjaomaselt alalt on kogu saak koristatud ning kas koristatud toodang on denatureeritud.

2. Enne koristamata jätmist veenduvad liikmeriigid kohapealse kontrolli abil, et asjaomane ala on hästi hooldatud, saaki ei ole osaliselt koristatud ning toode on hästi kasvanud, üldiselt veatu ja standardse turustuskvaliteediga.

Liikmesriigid tagavad toodangu denatureerimise. Kui see ei ole võimalik, tagavad nad kontrollkäikude või saagikoristuse aegsete külastuste abil, et saaki ei koristata.

3. Kui kohaldatakse delegeeritud määruse (EL) 2017/891 artikli 48 lõike 3 teist lõiku, a) siis käesoleva artikli lõike 2 esimese lõiguga ettenähtud nõuet, et saaki ei ole osaliselt koristatud, ei kohaldata ning b) tagavad liikmesriigid, et selliseid puu- ja köögiviljataimi, mille suhtes kohaldatakse koristamata jätmise ja toorelt koristamise meetodeid, ei kasutata samal tootmisperioodil täiendavaks tootmiseks.

4. Artikli 30 lõikeid 1, 2, 3 ja 6 kohaldatakse mutatis mutandis .

Artikkel 32

Riikidevahelised tootjaorganisatsioonid

1. Liikmesriik, kus asub riikidevahelise tootjaorganisatsiooni peakontor, vastutab täielikult kontrollimise korralduse eest, mis on seotud rakenduskava ja -fondiga, ning halduskaristuste kohaldamise eest, kui sellise kontrolli tulemusel selgub, et kohustusi ei ole täidetud.

2. Teised liikmesriigid, kes peavad tegema delegeeritud määruse (EL) 2017/891 artikli 14 lõike 3 punktis c osutatud halduskoostööd, teevad selliseid haldus- ja kohapealseid kontrolle, mida nõuab käesoleva artikli lõikes 1 osutatud liikmesriik, ning teatavad talle kontrollide tulemused. Nad järgivad kõiki lõikes 1 osutatud liikmesriigi sätestatud tähtaegu.

3. Tootjaorganisatsiooni ning rakenduskava ja rakendusfondi suhtes kohaldatakse lõikes 1 osutatud liikmesriigis kehtivaid eeskirju. Keskkonna- ja fütosanitaarküsimuste ning kriisiennetuse ja -ohje meetmete osas kohaldatakse aga selle liikmesriigi eeskirju, kus vastavaid meetmeid rakendatakse.

Artikkel 33

Riikidevahelised tootjaorganisatsioonide liidud

1. Liikmesriik, kus asub riikidevahelise tootjaorganisatsioonide liidu liikmeks oleva tootjaorganisatsiooni peakontor, vastutab täielikult kõnealuse organisatsiooni või liidu sellise kontrollimise korralduse eest, mis on seotud tema territooriumil kohaldatava rakenduskava kohaste meetmetega ja rakendusfondiga, ning halduskaristuste kohaldamise eest, kui sellise kontrolli tulemusel selgub, et kohustusi ei ole täidetud.

2. Lõikes 1 osutatud liikmesriik teeb tihedat koostööd liikmesriigiga, kus asub riikidevahelise tootjaorganisatsioonide liidu peakontor, ja teatab viivitamata tehtud kontrolli tulemustest ja võimalikest kohaldatud halduskaristustest.

▼M1

3. Liikmesriik, kus asub riikidevahelise tootjaorganisatsioonide liidu peakontor, a) vastutab täielikult kõnealuse organisatsiooni või liidu sellise kontrollimise korralduse eest, mis on seotud riikidevahelise tootjaorganisatsioonide liidu tasandil kohaldatava rakenduskava kohaste meetmetega ja riikidevahelise tootjaorganisatsioonide liidu rakendusfondiga, ning halduskaristuste kohaldamise eest, kui sellise kontrolli tulemusel selgub, et kohustusi ei ole täidetud, ning b) tagab selliste riikidevahelise tootjaorganisatsioonide liidu rakenduskava kohaste meetmete kontrolli ja maksete korraldamise, mida rakendatakse väljaspool selle liikmesriigi territooriumi, kus asub liidu peakontor.

4. Rakenduskavade kohased meetmed vastavad selle liikmesriigi normidele ja riiklikule strateegiale, kus esitatakse toetusetaotlus vastavalt artikli 9 lõigetele 6 ja 7.

Keskkonnakaitse- ja fütosanitaarmeetmed ning kriisiennetus- ja -ohjemeetmed peavad siiski vastama selle liikmesriigi normidele, kus meetmeid ja tegevusi tegelikult rakendatakse.

▼B

Artikkel 34

Kontrollid

Ilma et see piiraks käesoleva määruse konkreetsete sätete või muude liidu õigusaktide kohaldamist, kehtestavad liikmesriigid kontrolle ja meetmeid, et tagada määruse (EL) nr 1308/2013, delegeeritud määruse (EL) 2017/891 ja käesoleva määruse nõuetekohane kohaldamine. Need kontrollid ja meetmed peavad olema tõhusad, proportsionaalsed ja hoiatavad, et tagada liidu finantshuvide piisav kaitse.

Eelkõige tagavad liikmesriigid, et:

a) kõik Euroopa Liidu või riiklike õigusaktidega või riikliku strateegia või riikliku raamistikuga kehtestatud rahastamiskõlblikkuse kriteeriumid on kontrollitavad;

b) kontrollimise eest vastutavatel liikmesriigi pädevatel asutustel on tõhusaks kontrollimiseks piisav arv sobiva kvalifikatsiooni ja kogemustega töötajaid ning

c) nähakse ette sätted kontrollide kohta, millega välditakse määruse (EL) nr 1308/2013 ja muude liidu või siseriiklike kavade alusel puu- ja köögiviljasektoris võetavate meetmete eeskirjadevastast topeltrahastamist.

Artikkel 35

Ilmsed vead

Määruse (EL) nr 1306/2013 artikli 59 lõike 6 kohaselt võib määruse (EL) nr 1308/2013, delegeeritud määruse (EL) 2017/891 või käesoleva määruse kohaselt liikmesriigile edastatud teateid, nõudeid või taotlusi ning toetusetaotlusi pärast nende esitamist igal ajal korrigeerida ja kohandada, kui liikmesriigi pädev asutus tuvastab ilmseid vigu.







V PEATÜKK

EESKIRJADE LAIENDAMINE

Artikkel 36

Rahalised toetused

Kui liikmesriik otsustab määruse (EL) nr 1308/2013 artikli 165 kohaselt, et tootjaorganisatsioonidesse, tootjaorganisatsioonide liitu või tootmisharudevahelisse organisatsiooni mittekuuluvad tootjad, kuid kelle jaoks on eeskirjad siduvad, peavad tegema rahalise sissemakse, edastab liikmesriik komisjonile kõnealuses artiklis sätestatud tingimuste täitmise kontrollimiseks vajaliku teabe. Selline teave sisaldab eelkõige sissemaksete arvutamise alust, nende ühiksummat, hõlmatud tegevusi ja nendega seotud kulusid.

Artikkel 37

Laiendamised, mida kohaldatakse kauemaks kui üheks aastaks

1. Kui laiendamiseeskirju otsustatakse kohaldada kauem kui üks aasta, kontrollivad liikmesriigid iga aasta puhul, kas määruse (EL) nr 1308/2013 artikli 164 lõikes 3 sätestatud representatiivust käsitlevaid tingimusi täidetakse kogu kõnealuse laiendamise kohaldamise ajal.

2. Kui liikmesriigid leiavad, et tingimusi enam ei täideta, tühistavad nad laiendamise, kusjuures tühistamine jõustub järgmise aasta algusest.

3. Liikmesriigid teatavad mis tahes tühistamisest viivitamata komisjonile. Komisjon teeb kõnealuse teabe asjakohaste vahendite abil avalikkusele kättesaadavaks.







VI PEATÜKK

PIIRIL KEHTIVA HINNA SÜSTEEM JA IMPORDITOLLIMAKSUD

Artikkel 38

Kindlad impordiväärtused

1. Kõigi delegeeritud määruse (EL) 2017/891 VII lisa A osas sätestatud toodete ja kohaldamisperioodide kohta kehtestab komisjon iga turustuspäeva ja päritolu jaoks kindla impordiväärtuse, mis võrdub kõnealuse määruse artiklis 74 osutatud tüüpiliste hindade kaalutud keskmisega, millest on maha arvatud standardsumma viis eurot 100 kg kohta ja väärtuselised tollimaksud.

2. Kui delegeeritud määruse (EL) 2017/891 VII lisa A osas sätestatud toodete ja kohaldamisperioodide jaoks on vastavalt kõnealuse määruse artiklitele 74 ja 75 ning käesolevale artiklile kehtestatud kindel impordiväärtus, ei kohaldata komisjoni rakendusmääruse (EL) 2015/2447 ( 4 ) artiklis 142 osutatud ühikuhinda. See asendatakse lõikes 1 osutatud kindla impordiväärtusega.

3. Kui teatavat päritolu tootel puudub kindel impordiväärtus, kohaldatakse selle toote puhul kehtivate kindlate impordiväärtuste kaalutud keskmist.

4. Delegeeritud määruse (EL) 2017/891 VII lisa A osas sätestatud kohaldamisperioodide jooksul kehtivaid kindlaid impordiväärtusi kohaldatakse kuni nende muutmiseni. Nende kohaldamine lõpetatakse siiski juhul, kui kahe järjestikuse nädala jooksul ei ole komisjonile teatatud keskmist tüüpilist hinda.

Kui vastavalt esimesele lõigule ei kohaldata teatava toote suhtes kindlat impordiväärtust, võrdub selle toote suhtes kohaldatav kindel impordiväärtus viimase keskmise kindla impordiväärtusega.

5. Erandina lõikest 1, kui kindla impordiväärtuse arvutamine ei ole olnud võimalik, ei kohaldata kindlat impordiväärtust delegeeritud määruse (EL) 2017/891 VII lisa A osas sätestatud kohaldamisperioodide esimesest päevast alates.

6. Kindla impordiväärtuse suhtes kohaldatav vahetuskurss on Euroopa Keskpanga viimati, enne hindade edastamise perioodi viimast kuupäeva avaldatud kurss.

7. Komisjon peab eurodes esitatud kindlad impordiväärtused avaldama TARICi ( 5 ) kaudu.







VII PEATÜKK

TÄIENDAVAD IMPORDITOLLIMAKSUD

Artikkel 39

Täiendava imporditollimaksu kehtestamine

▼M1

1. Määruse (EL) nr 1308/2013 artikli 182 lõikes 1 osutatud täiendavat imporditollimaksu võib kohaldada käesoleva määruse VII lisas loetletud toodete suhtes ja ajavahemikel. Kõnealust täiendavat imporditollimaksu kohaldatakse, kui mis tahes toodete kogused, mis on lastud vabasse ringlusse kõnealuses lisas sätestatud kohaldamisperioodidel, ületavad kõnealuse toote käivituskogust, välja arvatud juhul, kui import tõenäoliselt ei häiri liidu turgu või kui täiendava imporditollimaksu mõju oleks kavandatud eesmärki arvestades ebaproportsionaalne.

▼B

2. Iga VII lisas loetletud toote ja kõnealuses lisas esitatud ajavahemike jooksul vabasse ringlusse lubatud koguste kohta edastavad liikmesriigid komisjonile üksikasjalikud andmed, kasutades rakendusmääruse (EL) 2015/2447 artiklis 55 sätestatud sooduskorra alusel toimuva impordi järelevalvemeetodit.

3. Täiendav imporditollimaks kehtestatakse kogustele, mis lubatakse vabasse ringlusse pärast selle tollimaksu kohaldamiskuupäeva, tingimusel et: a) nende delegeeritud määruse (EL) 2017/891 artikli 74 kohaselt määratud tolliväärtus toob kaasa suurimate kõnealuse päritoluga impordi suhtes kehtestatavate koguseliste tollimaksude kohaldamise ning b) import toimub täiendava imporditollimaksu kohaldamise ajal.

Artikkel 40

Täiendava imporditollimaksu summa

Artikli 39 alusel kohaldatav täiendav imporditollimaks moodustab asjaomase toote puhul vastavalt ühisele tollitariifistikule kohaldatavast tollimaksust ühe kolmandiku.

Toodete puhul, mille suhtes kehtib tariifne sooduskohtlemine nagu väärtuseline tollimaks, moodustab täiendav imporditollimaks siiski ühe kolmandiku asjaomase toote puhul kehtivast eritollimaksust, kui kohaldatakse artikli 39 lõiget 2.

Artikkel 41

Täiendavast imporditollimaksust vabastamine

1. Täiendavast imporditollimaksust vabastatakse järgmised kaubad: a) tariifikvoodi alusel imporditud kaup; b) enne täiendava tollimaksu kohaldamist käsitlevat otsust päritolumaalt välja viidud kaubad, mida veetakse veodokumendi alusel, mis kehtib pealelaadimiskohast päritolumaal mahalaadimiskohani Euroopa Liidus ja on koostatud enne täiendava tollimaksu kohaldamist.

2. Huvitatud isikud peavad esitama tollile viimase nõutaval viisil tõendid lõike 1 punkti b nõuete täitmise kohta.

Tollasutused võivad käsitada kaupa enne täiendava imporditollimaksu kohaldamise kuupäeva päritolumaalt väljununa juhul, kui esitatakse üks järgmistest dokumentidest:

a) mereveo korral veokiri, millega tõendatakse, et pealelaadimine toimus enne kõnealust kuupäeva;

b) raudteeveo korral päritolumaa raudteeasutuse poolt enne kõnealust kuupäeva vastuvõetud saatekiri;

c) maanteeveo korral CMR-saateleht või muu enne kõnealust kuupäeva päritolumaal koostatud transiididokument, kui järgitakse liidu transiidi või ühise transiidi alal sõlmitud kahe- või mitmepoolsetes lepingutes kehtestatud tingimusi;

d) lennuveo korral lennuveokiri, millega tõendatakse, et lennuettevõtja võttis kauba vastu enne kõnealust kuupäeva.







VIII PEATÜKK

LÕPPSÄTTED

Artikkel 42

Jõustumine ja kohaldamine

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









I LISA

Artiklis 2 osutatud säästvate rakenduskavade riikliku strateegia ülesehitus ja sisu

1. Riikliku strateegia kestus

Määrab liikmesriik.

2. Määruse (EL) nr 1308/2013 artikli 36 lõike 2 punktides a ja b osutatud olukorra tugevate ja nõrkade külgede analüüs ning arengupotentsiaal, nendega sobiv strateegia ja valitud prioriteetide põhjendus.

2.1. Olukorra analüüs.

Puu- ja köögiviljasektori hetkeolukorra kirjeldus, kasutades arvandmeid ja esitades tugevad ja nõrgad küljed, olulised erinevused, vajadused ja lüngad ning arengupotentsiaali II lisa tabelis 4.1 määratletud ühiste alusnäitajate ja vajaduse korral muude asjakohaste täiendavate näitajate alusel. Kirjelduses peab vähemalt sisalduma:

— puu- ja köögiviljasektori tulemuslikkus: puu- ja köögiviljasektori tugevad ja nõrgad küljed, konkurentsivõime ning tootjaorganisatsioonide arengupotentsiaal;

— puu- ja köögiviljatootmise mõju keskkonnale (toime, surve ja kasu), sh peamised arengusuunad.

2.2. Tugevate ja nõrkade külgedega sobiv strateegia.

Selliste põhivaldkondade kirjeldus, milles sekkumisest oodatakse maksimaalset lisandväärtust:

— rakenduskavades seatud eesmärkide ja nendega seotud oodatavate tulemuste asjakohasus ning nende tegeliku saavutamise võimalik ulatus;

— strateegia sisemine sidusus, vastastikku tugevdava toime olemasolu ning võimalikud konfliktid või vastuolud erinevate valitud meetmete rakenduslike eesmärkide vahel;

— valitud meetmete järjepidevus ja täiendavus muude riiklike või piirkondlike meetmete ning liidu fondide kaudu toetatud tegevustega, eelkõige maaelu arengu ja müügiedendusprogrammidega;

— oodatavad tulemused ja mõju võrreldes esialgse olukorraga ning nende panus liidu eesmärkide saavutamisse.

2.3. Mõjuhinnang varasema riikliku strateegia kohta (kui on asjakohane).

Hiljuti rakendatud rakenduskavade tulemuste ja mõju kirjeldus.

3. Määruse (EL) nr 1308/2013 artikli 36 lõike 2 punktis c osutatud rakenduskavade eesmärgid ja tulemuslikkuse näitajad.

Valitud rahastamiskõlblike meetmete kirjeldus (mittetäielik loetelu), eesmärgid, kontrollitavad sihttasemed ja näitajad, mis võimaldavad hinnata eesmärkide saavutamisel tehtud edusamme, meetmete tulemuslikkust ja tõhusust.

3.1. Kõiki meetmeid või mitut liiki meetmeid käsitlevad tingimused.

Liikmesriigid tagavad, et kõik riikliku strateegia ja riikliku raamistikuga hõlmatud meetmed on tõendatavad ja kontrollitavad. Kui rakenduskavade kohaldamise hindamise käigus ilmneb, et kontrollitavuse ja tõendatavuse nõuded ei ole täidetud, kohandatakse asjaomaseid meetmeid vastavalt või tühistatakse need. Kui toetust antakse standardse kindla summa või ühikuhindade astmike alusel, tagavad liikmesriigid, et vastavad arvutused on nõuetekohased ja õiged ning tehtud eelnevalt kindlaks määratud korraliku, õiglase ja tõendatava arvutuse alusel. Keskkonnameetmed peavad vastama määruse (EL) nr 1308/2013 artikli 33 lõikes 5 sätestatud nõuetele.

Liikmesriigid võtavad vastu kaitsemeetmed, normid ja kontrollimeetmed selle tagamiseks, et valitud rahastamiskõlblikud meetmed ei saaks toetust muudest asjakohastest ühise põllumajanduspoliitika rahastamisvahenditest, eelkõige maaelu arengu ja müügiedendusprogrammidest ega muudest riiklikest või piirkondlikest kavadest. Määruse (EL) nr 1308/2013 artikli 33 lõike 6 kohaselt kasutusele võetud tõhusad meetmed, et kaitsta keskkonda rakenduskavade kohaselt toetatavatest investeeringutest tuleneva võimaliku suureneva surve eest ning kõnealuse määruse artikli 36 lõike 1 kohaselt vastu võetud rahastamiskõlblikkuskriteeriumid selle tagamiseks, et rakenduskavadest toetatavate üksikutesse põllumajandusettevõtetesse tehtavate investeeringute puhul järgitakse Euroopa Liidu toimimise lepingu artiklis 191 ning liidu seitsmendas keskkonnaalases tegevusprogrammis sätestatud eesmärke.

3.2. Eriteave selliste meetmete liikide kohta, millega püütakse saavutada määruse (EL) nr 1308/2013 artikli 33 lõikes 1 sätestatud või osutatud eesmärke (täita ainult valitud meetmete liikide kohta).

3.2.1. Põhivara soetamine

— toetuse saamise tingimustele vastavad investeeringuliigid,

— muud toetuse saamise tingimustele vastavad soetusviisid (nt rentimine, liisimine),

— toetuse saamise tingimuste üksikasjad.

3.2.2. Muud meetmed

— toetuse saamise tingimustele vastavate tegevuste liikide kirjeldus,

— toetuse saamise tingimuste üksikasjad.

4. Pädevate ametiasutuste ja vastutavate asutuste määramine.

Riikliku strateegia juhtimise, järelevalve ja hindamise eest vastutava riikliku asutuse määramine liikmesriigis.

5. Järelevalve- ja hindamissüsteemide kirjeldus

Riiklikus strateegias sätestatud tulemusnäitajad hõlmavad artikliga 4 ettenähtud ja II lisa tabelis 4.1 loetletud tulemusnäitajaid. Vajaduse korral täpsustatakse riiklikus strateegias täiendavaid näitajaid, mis kajastavaid riiklikele rakenduskavadele eriomaseid riiklikke või piirkondlikke vajadusi, tingimusi ja eesmärke.

5.1. Määruse (EL) nr 1308/2013 artikli 36 lõike 2 punktides d ja e osutatud rakenduskavade hindamine ja tootjaorganisatsioonide aruandekohustus.

Rakenduskavadega seotud järelevalve- ja hindamisnõuete ning menetluste, sh tootjaorganisatsioonide aruandekohustuse kirjeldus.

5.2. Riikliku strateegia järelevalve ja hindamine.

Riikliku strateegiaga seotud järelevalve- ja hindamisnõuete ning menetluste kirjeldus.









II LISA

Aastaaruande A osa

AASTAARUANDE ÜLESEHITUS – A OSA

Käesolevas dokumendis esitatud vormid moodustavad A osa aastaaruandest, mille liikmesriikide pädevad ametiasutused peavad edastama Euroopa Komisjonile aruandealusele kalendriaastale järgneva aasta 15. novembriks.

Vormide aluseks on aruandeid käsitlevad nõuded, mis on sätestatud komisjoni rakendusmääruse (EL) 2017/891 (millega kehtestatakse nõukogu määruse (EL) nr 1308/2013 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) artikli 54 punktis b ja V lisas.

1. Haldusalane teave







Tabel 1.1. Määruse (EL) nr 1308/2013 I jaotise II peatüki 3. jao ning II jaotise III peatüki 1., 2. ja 3. jao rakendamiseks (seoses puu- ja köögiviljasektoriga) vastu võetud riiklike õigusaktide muudatused Tabel 1.2. Rakenduskavade suhtes kohaldatava säästvate rakenduskavade riikliku strateegiaga seotud muudatused

2. Teave tootjaorganisatsioonide, riikidevaheliste tootjaorganisatsioonide, tootjaorganisatsioonide liitude, tootjaorganisatsioonide riikidevaheliste liitude ja tootjarühmade kohta







Tabel 2.1. Tootjaorganisatsioonid Tabel 2.2. Riikidevahelised tootjaorganisatsioonid Tabel 2.3. Tootjaorganisatsioonide liidud Tabel 2.4. Riikidevahelised tootjaorganisatsioonide liidud Tabel 2.5. Tootjarühmad

3. Teave asjaomaste kulude kohta







Tabel 3.1. Tootjaorganisatsioonide, riikidevaheliste tootjaorganisatsioonide, tootjaorganisatsioonide liitude ja tootjaorganisatsioonide riikidevaheliste liitudega seotud kulud Tabel 3.2. Tootjaorganisatsioonide, riikidevaheliste tootjaorganisatsioonide, tootjaorganisatsioonide liitude ja tootjaorganisatsioonide riikidevaheliste liitude rakenduskavadega seotud kogukulud Tabel 3.3. Tootjarühmade kogukulud Tabel 3.4. Turult kõrvaldamine

4. Rakenduskavade/tunnustuskavade järelevalve







Tabel 4.1. Tootjaorganisatsioonide ja riikidevaheliste tootjaorganisatsioonide, tootjaorganisatsioonide liitude ja tootjaorganisatsioonide riikidevaheliste liitudega seotud näitajad Tabel 4.2. Tootjarühmadega seotud näitajad

Selgitavad märkused

Lühendid







Põllumajandustoodete ühine turukorraldus ÜTK Tootjarühm TR Tootjaorganisatsioonid TO Riikidevahelised tootjaorganisatsioonid RTO Tootjaorganisatsioonide liit TOL Riikidevaheline tootjaorganisatsioonide liit RTOL Rakendusfond RF Rakenduskava RK Turustatud toodangu väärtus TTV Liikmesriik Liikmesriik

Riikide tunnused







Riigi nimi (originaalkeeles) Lühinimi (eesti k) Kood Belgique/België Belgia BE България (*1) Bulgaaria BG Česká republika Tšehhi Vabariik CZ Danmark Taani DK Deutschland Saksamaa DE Eesti Eesti EE Éire/Ireland Iirimaa IE Ελλάδα (*1) Kreeka EL España Hispaania ES France Prantsusmaa FR Italia Itaalia IT Κύπρος (*1) Küpros CY Latvija Läti LV Lietuva Leedu LT Luxembourg Luksemburg LU Magyarország Ungari HU Malta Malta MT Nederland Madalmaad NL Österreich Austria AT Polska Poola PL Portugal Portugal PT Republika Hrvatska Horvaatia HR România Rumeenia RO Slovenija Sloveenia SI Slovensko Slovakkia SK Suomi/Finland Soome FI Sverige Rootsi SE United Kingdom Ühendkuningriik UK ( *1 ) Transliteratsioon ladina tähestikku: България = Bulgaria; Ελλάδα = Elláda; Κύπρος = Kýpros.

Piirkonnakoodid







Vlaams Gewest BE2 Région Wallonne BE3

Asjaomase piirkonna märkimine iga jao avalehel ja iga tabeli alguses on valikuline võimalus liikmesriigile, kes soovib esitada andmed piirkondade kaupa.

TOde, RTOde, TOLide, RTOLide ja TRide koodnumber (ID)

Iga TO, RTO, TOLi, RTOLi ja TRi koodnumber on KORDUMATU. Kui TO, RTO, TOLi, RTOLi või TRi tunnustus kehtetuks tunnistatakse, ei kasutata sama koodnumbrit kunagi uuesti.

Rahalised väärtused

Rahalised väärtused esitatakse eurodes, välja arvatud omavääringut kasutavate liikmesriikide puhul. Lahter „OMAVÄÄRING” on tabelite ÜLAOSAS







Vääring

Lahtrisse märgitakse kasutatud omavääringu kood.







KOOD Euro EUR Naelsterling GBP

Kontaktpunkt







Liikmesriik: Aasta: Piirkond:







Organisatsioon Nimi Postiaadress Kontaktisik 1 Perekonnanimi Eesnimi Ametinimetus E-posti aadress Töötelefon Faks Kontaktisik 2 Perekonnanimi Eesnimi Ametinimetus E-posti aadress Töötelefon Faks

Aastaaruanne – A osa







Liikmesriik: Aasta: Piirkond:

1. JAGU

HALDUSALANE TEAVE







Tabel 1.1. Määruse (EL) nr 1308/2013 I jaotise II peatüki 3. jao rakendamiseks (seoses puu- ja köögiviljasektoriga) vastu võetud riiklike õigusaktide muudatused Liikmesriigi õigusaktid Nimetus Avaldamine liikmesriigi ametlikus väljaandes link







Tabel 1.2. Rakenduskavade suhtes kohaldatava säästvate rakenduskavade riikliku strateegiaga seotud muudatused Riiklik strateegia Riikliku strateegia muudatused (1) link ( 1 ) Riiklikus strateegias aruandeaastal tehtud muudatuste kokkuvõte.

Aastaaruanne – A osa







Liikmesriik: Aasta: Piirkond:

2. JAGU

TOde, RTOde, TOLide, RTOLide ja TRidega SEOTUD TEAVE







Tabel 2.1. Tootjaorganisatsioonid Tunnustatud TOde koguarv Peatatud tunnustusega TOde koguarv Kehtetuks tunnistatud tunnustusega TOde koguarv Teise (või mitme) TO, RTO, TOLi või RTOLiga ühinenud TOde koguarv Asjaomaste TOde koguarv Uute TOde, RTOde, TOLide ja RTOLide koguarv Uute ID-numbrite arv TOde liikmete arv Kokku Juriidilised isikud Füüsilised isikud Puu- ja/või köögiviljatootjate arv Rakenduskava rakendavate TOde koguarv — tunnustatud TOd — peatatud tunnustusega TOd — ühinemisega seotud TOd Värskelt turustatava toodangu osa Väärtus Maht (tonnides) Töödeldava toodangu osa Väärtus Maht (tonnides) Puu- ja köögiviljatootmiseks kasutatava maa pindala (ha) (*1) ( *1 ) v.a seened







Tabel 2.2. Riikidevahelised tootjaorganisatsioonid (1) Tunnustatud RTOde koguarv — liikmest tootjaorganisatsioonide arv — oetelu liikmesriikide kohta, kus asub liikmest TO peakontor Peatatud tunnustusega RTOde koguarv — liikmest tootjaorganisatsioonide arv — loetelu liikmesriikide kohta, kus asub liikmest TO peakontor Kehtetuks tunnistatud tunnustusega RTOde koguarv — liikmest tootjaorganisatsioonide arv — loetelu liikmesriikide kohta, kus asub liikmest TO peakontor Teise (või mitme) RTO või RTOLiga ühinenud RTOde koguarv Asjaomaste RTOde koguarv Uute RTOde ja RTOLide koguarv Uute ID-numbrite arv RTOde liikmete arv Kokku Juriidilised isikud Füüsilised isikud Puu- ja/või köögiviljatootjate arv Rakenduskava rakendavate RTOde koguarv — tunnustatud RTOd täieliku rakenduskavaga osalise rakenduskavaga — peatatud tunnustusega RTOd täieliku rakenduskavaga osalise rakenduskavaga — ühinemisega seotud RTOd täieliku rakenduskavaga osalise rakenduskavaga Värskelt turustatava toodangu osa Väärtus Maht (tonnides) Töödeldava toodangu osa Väärtus Maht (tonnides) Puu- ja köögiviljatootmiseks kasutatava maa pindala (ha) (*1) ( 1 ) Tabel käsitleb liikmesriike, kus asuvad riikidevaheliste tootjaorganisatsioonide peakontorid.

Kogupindala tähendab pindala, mida kasutavad riikidevaheliste tootjaorganisatsioonide liikmed: tootjaorganisatsioonid, kasvatajad, kes kuuluvad tootjaorganisatsiooni, mis on riikidevahelise tootjaorganisatsiooni liige, ja kasvatajad, kes kuuluvad riikidevahelisse tootjaorganisatsiooni. ( *1 ) v.a seened







Tabel 2.3. Tootjaorganisatsioonide liidud (1) Tunnustatud TOLide koguarv — liikmest tootjaorganisatsioonide arv Peatatud tunnustusega TOLide koguarv — liikmest tootjaorganisatsioonide arv Kehtetuks tunnistatud tunnustusega TOLide koguarv — liikmest tootjaorganisatsioonide arv Teise (või mitme) TOLiga või RTOLiga ühinenud TOLide koguarv Seotud TOLide koguarv Uute TOLide ja RTOLide koguarv Uute ID-numbrite arv TOLide liikmete arv Kokku Juriidilised isikud Füüsilised isikud Puu- ja/või köögiviljatootjate arv Rakenduskava rakendavate TOLide koguarv — tunnustatud TOLid täieliku rakenduskavaga osalise rakenduskavaga — peatatud tunnustusega TOLid täieliku rakenduskavaga osalise rakenduskavaga — ühinemisega seotud TOLid täieliku rakenduskavaga osalise rakenduskavaga Värskelt turustatava toodangu osa Väärtus Maht (tonnides) Töödeldava toodangu osa Väärtus Maht (tonnides) Puu- ja köögiviljatootmiseks kasutatava maa pindala (ha) (*1) ( 1 ) Tabel käsitleb liikmesriike, kus asuvad tootjaorganisatsioonide liitude peakontorid.

Kogupindala tähendab pindala, mida kasutavad tootjaorganisatsioonide liitude liikmed: tootjaorganisatsioonid, kasvatajad, kes kuuluvad tootjaorganisatsiooni, mis on tootjaorganisatsioonide liidu liige. ( *1 ) v.a seened







Tabel 2.4. Riikidevahelised tootjaorganisatsioonide liidud (1) Tunnustatud RTOLide koguarv — liikmest TO/RTO/TOLide arv — loetelu liikmesriikide kohta, kus asub liikmest TO/RTO/TOLi peakontor Peatatud tunnustusega RTOLide koguarv — liikmest TO/RTO/TOLide arv — loetelu liikmesriikide kohta, kus asub liikmest TO/RTO/TOLi peakontor Kehtetuks tunnistatud tunnustusega RTOLide koguarv — liikmest TO/RTO/TOLide arv — loetelu liikmesriikide kohta, kus asub liikmest TO/RTO/TOLi peakontor Teise (või mitme) RTOLiga ühinenud RTOLide koguarv Asjaomaste RTOLide koguarv Uute RTOLide koguarv Uute ID-numbrite arv RTOLide liikmete arv Kokku Juriidilised isikud Füüsilised isikud Puu- ja/või köögiviljatootjate arv Rakenduskava rakendavate RTOLide koguarv — tunnustatud RTOLid täieliku rakenduskavaga osalise rakenduskavaga — peatatud tunnustusega RTOLid täieliku rakenduskavaga osalise rakenduskavaga — ühinemisega seotud RTOLid täieliku rakenduskavaga osalise rakenduskavaga Värskelt turustatava toodangu osa Väärtus Maht (tonnides) Töödeldava toodangu osa Väärtus Maht (tonnides) Puu- ja köögiviljatootmiseks kasutatava maa pindala (ha) (*1) ( 1 ) Tabel käsitleb liikmesriike, kus asuvad tootjaorganisatsioonide riikidevaheliste liitude peakontorid.

Kogupindala tähendab pindala, mida kasutavad riikidevaheliste tootjaorganisatsioonide liitude liikmed: tootjaorganisatsioonid, kasvatajad, kes kuuluvad tootjaorganisatsiooni, mis on riikidevahelise tootjaorganisatsioonide liidu liige. ( *1 ) v.a seened







Tabel 2.5. Tootjarühmad Tunnustatud tootjarühmade koguarv Peatatud tunnustusega tootjarühmade koguarv Kehtetuks tunnistatud tunnustusega tootjarühmade koguarv Tootjaorganisatsiooniks saanud tootjarühmade koguarv Teise (või mitme) tootjarühmaga ühinenud tootjarühmade koguarv Asjaomaste tootjarühmade koguarv Uute tootjarühmade koguarv Uute ID-numbrite arv Tootjarühmade liikmete arv Kokku Juriidilised isikud Füüsilised isikud Puu- ja/või köögiviljatootjate arv Värskelt turustatava toodangu osa Väärtus Maht (tonnides) Töödeldava toodangu osa Väärtus Maht (tonnides) Puu- ja köögiviljatootmiseks kasutatava maa pindala (ha) (*1) ( *1 ) v.a seened

Aastaaruanne – A osa







Liikmesriik: Aasta: Piirkond:

3. JAGU

KULUDE TEAVE







Tabel 3.1. TOde, RTOde, TOLide ja RTOLidega seotud kulud Kõik TOd Kõik RTOd Kõik TOLid Kõik RTOLid Rakendusfond Kokku heakskiidetud — Organisatsiooni ja/või selle liikmete rahalise osaluse summa — Liidu finantsabi summa Lõplik rakendusfond KOKKU kulutatud — Organisatsiooni liikmete rahalise osaluse summa — Liidu finantsabi summa Riiklik finantsabi Tegelikult makstud riiklik finantsabi kokku Tegelikult makstud riikliku finantsabi prognoositav ELi poolt tagasimakstud summa Loetelu piirkondadest, mis on saanud finantsabi vastavalt määruse (EL) nr 1308/2013 artiklile 35 Turustatud toodangu väärtus (arvutatud kooskõlas määruse (EL) 2017/891 artikliga 22)

(eurodes või omavääringus)







Tabel 3.2. TOde, RTOde, TOLide ja RTOLide rakenduskavade tegelikud kogukulud Meetmed/tegevused Määruse (EL) nr 2017/891 artikli 2 punktid f ja g Eesmärgid Määruse (EL) nr 1308/2013 artikli 33 lõiked 1 ja 3 ning artikli 152 lõike 1 punkt c Tegelikud kogukulud (eurodes või omavääringus) Kõik TOd Kõik RTOd Kõik TOLid Kõik RTOLid Investeeringud Tootmise planeerimine Toodete kvaliteedi parandamine Toodete kaubandusliku väärtuse suurendamine Keskkonnameetmed Kriisiennetus ja -ohje Teadusuuringud Teadusuuringud ja eksperimentaaltootmine Tootmise planeerimine Toodete kvaliteedi parandamine Toodete kaubandusliku väärtuse suurendamine Keskkonnameetmed Kvaliteedikavad (ELi ja riiklikud) ning kvaliteedi parandamisega seotud meetmed Toodete kvaliteedi parandamine Müügiedendamine ja teavitamine Toodete kaubandusliku väärtuse suurendamine Toodete müügi edendamine Kriisiennetus ja -ohje Koolitusmeetmed ja parimate tavade vahetamine Tootmise planeerimine Toodete kvaliteedi parandamine Toodete kaubandusliku väärtuse suurendamine Keskkonnameetmed Kriisiennetus ja -ohje Nõuandeteenused ja tehniline tugi Tootmise planeerimine Toodete kvaliteedi parandamine Toodete kaubandusliku väärtuse suurendamine Keskkonnameetmed Mahepõllumajanduslik tootmine Keskkonnameetmed Integreeritud tootmine Veeressursside tõhusam kasutamine või majandamine, sh vee säästmine ja drenaaž Mullakaitse tegevus Tegevus bioloogilist mitmekesisust soodustavate elupaikade loomiseks või säilitamiseks, maastiku säilitamiseks, sh ajalooliste objektide kaitse Energiasäästu soodustav tegevus (v.a transport) Jäätmetekke vähendamise ja jäätmekäitluse tõhustamisega seotud tegevus Transport Turundus Ühisfondide moodustamine Kriisiennetus ja -ohje Ühisfondide täiendamine Viljapuuaedade taastamine Turult kõrvaldamine — tasuta jagamiseks — muud Toorelt koristamine Koristamata jätmine Saagikindlustus Juhendamine Halduskulud Tootmise planeerimine Toodete kvaliteedi parandamine Toodete kaubandusliku väärtuse suurendamine Keskkonnameetmed Kriisiennetus ja -ohje Teadusuuringud Muud Tootmise planeerimine Toodete kvaliteedi parandamine Toodete kaubandusliku väärtuse suurendamine Keskkonnameetmed Märkus. Määruses (EL) nr 1308/2013 on sätestatud järgmised eesmärgid: —Tootmise planeerimine Artikli 33 lõike 1 punkt a ning artikli 152 lõike 1 punkti c alapunktid i, ii ja xi —Toodete kvaliteedi parandamine Artikli 33 lõike 1 punkt b ning artikli 152 lõike 1 punkti c alapunktid i, iv ja vi —Toodete kaubandusliku väärtuse suurendamine Artikli 33 lõike 1 punkt c ning artikli 152 lõike 1 punkti c alapunktid i, ii, iii, iv, ix ja xi —Toodete müügi edendamine Artikli 33 lõike 1 punkt d ning artikli 152 lõike 1 punkti c alapunktid vi ja ix —Keskkonnameetmed Artikli 33 lõike 1 punkt e ning artikli 152 lõike 1 punkti c alapunktid iii, iv, v, vii ja viii —Kriisiennetus ja -ohje Artikli 33 lõike 1 punkt f ja lõike 3 punkt a ning artikli 152 lõike 1 punkti c alapunktid iv ja xi —Teadusuuringud Artikli 152 lõike 1 punkti c alapunkt iv







Tabel 3.3. Tootjarühmade tegelikud kogukulud Kõikide tootjarühmade tegelikud kogukulud (eurodes või omavääringus) Tootjarühmade investeeringud Tootjarühmade tunnustamiseks vajalikud investeeringud — liidu finantsabi summa — liikmesriigi finantsabi summa — tootjarühma / tootjarühma liikme rahalise osaluse summa







Tabel 3.4. Turult kõrvaldamine Aastane kogumaht (tonnides) Kogukulud (eurodes või omavääringus) Liidu finantsabi summa Tasuta jagamiseks (tonnides) Kompostimiseks (tonnides) Töötleva tööstuse käsutusse (tonnides) Muu sihtotstarve (tonnides) Määruse (EL) 2017/891 IV lisas loetletud tooted Lillkapsad Tomatid Õunad Viinamarjad Aprikoosid Nektariinid Virsikud Pirnid Baklažaanid Melonid Arbuusid Apelsinid Mandariinid Klementiinid Satsumad Sidrunid Muud tooted Kokku

Aastaaruanne – A osa







Liikmesriik: Aasta: Piirkond:

4. JAGU

RAKENDUSKAVADE JÄRELEVALVE

Näitajad, mis on seotud tunnustatud tootjaorganisatsioonide, tootjaorganisatsioonide liitude, riikidevaheliste tootjaorganisatsioonide ja tootjarühmade rakendus- või tunnustuskava kohase tegevusega, ei hõlma tingimata kõiki tegureid, mis võivad kajastuda rakenduskava väljundites, tulemustes ja mõjus ning neid omakorda mõjutada. Seepärast peaks näitajate abil kajastatavaid andmeid tõlgendama sellise kvantitatiivse ja kvalitatiivse teabe valguses, mis on seotud rakendus- või tunnustuskava rakendamise edu või läbikukkumist mõjutavate muude oluliste teguritega.

Kui liikmesriik kasutab näitajate arvutamiseks valimit, teatatakse komisjonile koos aastaaruandega valimi suurus, selle esindatus ja muud põhielemendid.







Tabel 4.1. TOde, RTOde, TOLide ja RTOLidega seotud näitajad Meetmed/tegevused Määruse (EL) nr 2017/891 artikli 2 punktid f ja g Eesmärgid Määruse (EL) nr 1308/2013 artikli 33 lõiked 1 ja 3 ning artikli 152 lõike 1 punkt c Näitajad Kõik TOd Kõik RTOd Kõik TOLid Kõik RTOLid Investeeringud (1) Tootmise planeerimine Ettevõtete arv Koguväärtus Toodete kvaliteedi parandamine Ettevõtete arv Koguväärtus Toodete kaubandusliku väärtuse suurendamine Ettevõtete arv Koguväärtus Turustatud toodangu koguväärtus / turustatud toodangu kogumaht (eurodes või omavääringus / kg) Keskkonnameetmed Ettevõtete arv Koguväärtus Kriisiennetus ja -ohje Ettevõtete arv Koguväärtus Teadusuuringud Ettevõtete arv Koguväärtus Teadusuuringud ja eksperimentaaltootmine Tootmise planeerimine Koguväärtus Ettevõtete arv Toodete kvaliteedi parandamine Koguväärtus Ettevõtete arv Toodete kaubandusliku väärtuse suurendamine Koguväärtus Ettevõtete arv Keskkonnameetmed Ettevõtete arv Koguväärtus Kvaliteedikavad (ELi ja riiklikud) (2) ning kvaliteedi parandamisega seotud meetmed Toodete kvaliteedi parandamine KPN/KGT/GTT (3) pindala (ha) Ettevõtete arv Maht (tonnides) Müügiedendamine ja teavitamine (4) Toodete kaubandusliku väärtuse suurendamine Ettevõtete arv Müügiedenduskampaaniate arv Toodete müügi edendamine Ettevõtete arv Müügiedenduskampaaniate arv Kriisiennetus ja -ohje Ettevõtete arv Müügiedenduskampaaniate arv Koolitusmeetmed ja parimate tavade vahetamine Tootmise planeerimine Ettevõtete arv Tegevuste arv Toodete kvaliteedi parandamine Ettevõtete arv Tegevuste arv Toodete kaubandusliku väärtuse suurendamine Ettevõtete arv Tegevuste arv Keskkonnameetmed Ettevõtete arv Tegevuste arv Kriisiennetus ja -ohje Ettevõtete arv Tegevuste arv Nõuandeteenused ja tehniline tugi Tootmise planeerimine Ettevõtete arv Tegevuste arv Toodete kvaliteedi parandamine Ettevõtete arv Tegevuste arv Toodete kaubandusliku väärtuse suurendamine Ettevõtete arv Tegevuste arv Keskkonnameetmed Ettevõtete arv Tegevuste arv Mahepõllumajanduslik tootmine Keskkonnameetmed Mahepõllumajanduslikuks puu- ja/või köögiviljatootmiseks kasutatav maa (ha) Ettevõtete arv Integreeritud tootmine Integreeritud puu- ja/või köögiviljatootmiseks kasutatav maa (ha) Ettevõtete arv Veeressursside tõhusam kasutamine või majandamine, sh vee säästmine ja drenaaž Puu- ja köögiviljatootmiseks kasutatav maa, kus tuleb vee kasutamist vähendada (ha) Ettevõtete arv Mahuerinevus (m3) (n – 1 / n) Mullakaitse tegevus Puu- ja köögiviljatootmiseks kasutatav mullaerosiooni ohus olev maa, kus rakendatakse erosioonivastaseid meetmeid (ha (5)) Ettevõtete arv Väetise kasutamise erinevus hektari kohta (t/ha) (n – 1 / n) Tegevus bioloogilist mitmekesisust soodustavate elupaikade loomiseks või säilitamiseks, maastiku säilitamiseks, sh ajalooliste objektide kaitse Alad, kus toimub tegevus elupaikade ja bioloogilise mitmekesisuse kaitsmiseks (ha) Ettevõtete arv Energiasäästu soodustav tegevus (v.a transport) Puu- ja köögiviljatootmiseks kasutatav maa, kus tuleb energia kasutamist vähendada (ha) Ettevõtete arv Energiatarbimise erinevus (n – 1 / n): Tahke energiatoore (t / turustatud toodangu maht) Vedel energiatoore (l / turustatud toodangu maht) Gaas (m3 / turustatud toodangu maht) Elektrienergia (kWh / turustatud toodangu maht) Jäätmetekke vähendamise ja jäätmekäitluse tõhustamisega seotud tegevus Ettevõtete arv Jäätmemahu erinevus (m3 / turustatud toodangu maht) (n – 1 / n) Pakendimahu erinevus (m3 / turustatud toodangu maht) (n – 1 / n) Transport Energiatarbimise erinevus (n – 1 / n): Vedel energiatoore (l / turustatud toodangu maht Gaas (m3 / turustatud toodangu maht Elektrienergia (kWh / turustatud toodangu maht) Turundus Ettevõtete arv Tegevuste arv Ühisfondide moodustamine (6) Kriisiennetus ja -ohje Ettevõtete arv Ühisfondide täiendamine (7) Ettevõtete arv Viljapuuaedade taastamine Asjaomane ala (ha) Turult kõrvaldamine (7) Rakendatud tegevuste arv Toorelt koristamine (8) Rakendatud tegevuste arv Asjaomane ala (ha) Koristamata jätmine (8) Rakendatud tegevuste arv Asjaomane ala (ha) Saagikindlustus Ettevõtete arv Juhendamine Rakendatud tegevuste arv Muud Tootmise planeerimine Ettevõtete arv Toodete kvaliteedi parandamine Ettevõtete arv Toodete kaubandusliku väärtuse suurendamine Ettevõtete arv Keskkonnameetmed Ettevõtete arv ( 1 ) Sealhulgas vähetootlikud investeeringud, mis on seotud rakenduskava raames võetud kohustuste täitmisega. ( 2 ) Hõlmavad hulka tootmismeetoditega seotud üksikasjalikke kohustusi, a) mille järgimist kontrollib sõltumatu kontrolliasutus ja b) millega tagatakse lõpptoote kvaliteet, mis i) rahvatervise-, taimetervise- või keskkonnanormide puhul ületab oluliselt tavapäraseid kaubandusstandardeid ja ii) vastab olemasolevatele või prognoositavatele turuvõimalustele. Kvaliteedikavade peamised liigid hõlmavad ettepaneku kohaselt järgmist: a) sertifitseeritud mahepõllumajanduslik tootmine; b) kaitstud geograafilised tähised ja kaitstud päritolunimetused, c) sertifitseeritud integreeritud tootmine, d) eraviisilised sertifitseeritud tootekvaliteedi kavad. ( 3 ) Kaitstud päritolunimetused, kaitstud geograafilised tähised ja garanteeritud traditsioonilised tooted ( 4 ) Üks müügiedendus- või teavituskampaania päev on üks tegevus. ( 5 ) „Mullaerosiooni ohus” on mis tahes veerjas maalapp, mille kalle on suurem kui 10 % ja mille suhtes kas on või ei ole võetud erosioonivastaseid meetmeid (nt muldkate, külvikord jne). Kui asjaomane teave on kättesaadav, võib liikmesriik selle asemel kasutada järgmist määratlust: „Mullaerosiooni ohus” on mis tahes maalapp, mille hinnanguline mullakadu on suurem mullatekke loomulikust määrast ja mille suhtes kas on või ei ole võetud erosioonivastaseid meetmeid (nt muldkate, külvikord jne). ( 6 ) Eri ühisfondide moodustamisega/täiendamisega seotud tegevused on eraldi tegevused. ( 7 ) Sama toote turult kõrvaldamine aasta eri perioodidel ja erinevate toodete turult kõrvaldamine on eraldi tegevused. Konkreetse toote iga turult kõrvaldamise toiming on üks tegevus. ( 8 ) Saagi toorelt koristamine ja koristamata jätmine on eraldi tegevused. Sama toote saagi toorelt koristamine ja koristamata jätmine on üks tegevus sõltumata selleks kulunud päevade arvust, selles osalevate ettevõtete arvust ja asjaomaste maatükkide või hektarite arvust.







Tabel 4.2. Tootjarühmadega seotud näitajad Näitaja Arv Tootjarühmade investeeringud Tootjarühmade tunnustamiseks vajalikud investeeringud Tootjarühmade liikmete arv Tootjaorganisatsioonina tunnustatud tootjarühmade arv

▼B









III LISA

Artikli 15 lõikes 2 osutatud toodete turult kõrvaldamise suhtes kohaldatavad miinimumnõuded

1. Tooted peavad olema:

— terved,

— veatud; tarbimiseks kõlbmatud mädanenud või riknenud tooted ei ole lubatud;

— puhtad, nähtava võõrolluseta,

— taimekahjuriteta ja taimekahjurite tekitatud kahjustusteta,

— ebatavalise pinnaniiskuseta,

— mis tahes võõra maitseta või lõhnata.

2. Tooted peavad olema vastavalt liigile piisavalt arenenud ja piisavalt küpsed.

3. Tooted peavad olema sordile ja kaubanduslikule tüübile vastavate omadustega.









IV LISA

Artikli 16 lõikes 1 osutatud tasuta jagamisega kaasnevad veokulud







Vahemaa turult kõrvaldamise koha ja tarnimiskoha vahel Veokulud (eurot/tonn) (1) kuni 25 km 18,20 üle 25 km, kuid kuni 200 km 41,40 üle 200 km, kuid kuni 350 km 54,30 üle 350 km, kuid kuni 500 km 72,60 üle 500 km, kuid kuni 750 km 95,30 üle 750 km 108,30 ( 1 ) Külmveolisa: 8,50 eurot/tonn.









V LISA

Artikli 17 lõikes 1 osutatud sortimis- ja pakkimiskulud







Toode Sortimis- ja pakkimiskulud (eurot/tonn) Õunad 187,70 Pirnid 159,60 Apelsinid 240,80 Klementiinid 296,60 Virsikud 175,10 Nektariinid 205,80 Arbuusid 167,00 Lillkapsad 169,10 Muud tooted 201,10









VI LISA

Märge, mis tuleb kanda artikli 17 lõikes 2 osutatud toodetele

— Продукт, предназначен за безплатна дистрибуция (Регламент за изпълнение (ЕC) 2017/…)

— Producto destinado a su distribución gratuita [Reglamento de ejecución (UE) 2017/…]

— Produkt určený k bezplatné distribuci [prováděcí nařízení (EU) 2017/…]

— Produkt til gratis uddeling (gennemførelsesforordning (EU) 2017/…)

— Zur kostenlosen Verteilung bestimmtes Erzeugnis (Durchführungsverordnung (EU) 2017/…)

— Tasuta jagamiseks mõeldud tooted [rakendusmäärus (EL) 2017/…]

— Προϊόν προοριζόμενο για δωρεάν διανομή [εκτελεστικός κανονισμός (ΕΕ) 2017/…]

— Product for free distribution (Implementing Regulation (EU) 2017/…)

— Produit destiné à la distribution gratuite [règlement d'exécution (UE) 2017/…]

— Proizvod za slobodnu distribuciju (Provedbena uredba (EU) 2017/…)

— Prodotto destinato alla distribuzione gratuita [regolamento di esecuzione (UE) 2017/…]

— Produkts paredzēts bezmaksas izplatīšanai [Īstenošanas regula (ES) 2017/…]

— Nemokamai platinamas produktas [Įgyvendinimo reglamentas (ES) 2017/…]

— Ingyenes szétosztásra szánt termék ((EU) 2017/… végrehajtási rendelet)

— Prodott destinat għad-distribuzzjoni bla ħlas [Regolament ta' implimentazzjoni (UE) 2017/…]

— Voor gratis uitreiking bestemd product (Uitvoeringsverordening (EU) 2017/…)

— Produkt przeznaczony do bezpłatnej dystrybucji [Rozporządzenie wykonawcze (UE) 2017/…]

— Produto destinado a distribuição gratuita [Regulamento de execução (UE) 2017/…]

— Produs destinat distribuirii gratuite [Regulamentul de punere în aplicare (UE) 2017/…]

— Výrobok určený na bezplatnú distribúciu [vykonávacie nariadenie (EÚ) 2017/…]

— Proizvod, namenjen za prosto razdelitev [Izvedbena uredba (EU) 2017/…]

— Ilmaisjakeluun tarkoitettu tuote (täytäntöönpanoasetus (EU) 2017/…)

— Produkt för gratisutdelning (genomförandeförordning (EU) 2017/…)









VII LISA

Tooted, mille suhtes kohaldatakse artiklis 39 osutatud täiendavaid imporditollimakse ja nende kohaldamisperioodid

Toote kirjelduse sõnastus on vaid soovituslik ega piira kaupade kombineeritud nomenklatuuri klassifitseerimise üldreeglite kohaldamist. Käesoleva määruse lisa kohaldamisel määratakse täiendavate tollimaksude kohaldamisala käesoleva määruse vastuvõtmise ajal kehtivate CN-koodide kohaldamisala alusel.







Jrk-nr CN-kood Kauba kirjeldus Kohaldamisperiood 78.0015 0702 00 00 Tomatid 1. oktoober – 31. mai 78.0020 1. juuni – 30. september 78.0065 0707 00 05 Kurgid 1. mai – 31. oktoober 78.0075 1. november – 30. aprill 78.0085 0709 91 00 Artišokid 1. november – 30. juuni 78.0100 0709 93 10 Kabatšokid 1. jaanuar – 31. detsember 78.0110 0805 10 20 Apelsinid 1. detsember – 31. mai 78.0120 0805 20 10 Klementiinid 1. november – veebruari lõpp 78.0130 0805 20 30 0805 20 50 0805 20 70 0805 20 90 Mandariinid (k.a tangeriinid ja satsumad); vilkingid jms tsitrushübriidid 1. november – veebruari lõpp 78.0155 0805 50 10 Sidrunid 1. juuni – 31. detsember 78.0160 1. jaanuar – 31. mai 78.0170 0806 10 10 Lauaviinamarjad 16. juuli – 16. november 78.0175 0808 10 80 Õunad 1. jaanuar – 31. august 78.0180 1. september – 31. detsember 78.0220 0808 30 90 Pirnid 1. jaanuar – 30. aprill 78.0235 1. juuli – 31. detsember 78.0250 0809 10 00 Aprikoosid 1. juuni – 31. juuli 78.0265 0809 29 00 Kirsid, v.a hapukirsid 16. mai – 15. august 78.0270 0809 30 Virsikud, k.a nektariinid 16. juuni – 30. september 78.0280 0809 40 05 Ploomid 16. juuni – 30. september